Oracle Rdb

Oracle Rdb on Oraclen tietokannan hallintajärjestelmä, jonka Digital Equipment Corporation julkaisi nimellä VAX-11 Rdb/VMS VMS-alustalle (myöhemmin OpenVMS).
Nimestä jäi pois osa, jolloin siitä tuli VAX Rdb/VMS ja myöhemmin DEC Rdb/VMS sekä lopulta Oracle Rdb. 

Versio 1.0 otettiin ulkopuoliseen käyttöö vuonna 1983 ja versio 1.1 julkaistiin vuonna 1984. Versiossa 2.0 käyttöön otettiin IBM DB2:n versio SQL-kielestä koska kielelle ei ollut vielä virallista standardia.
Rdb siirrettiin Tru64 Unixille (versio 6.1) sekä Windows NT:lle (versio 7.1). Unixille siirtämisen yhteydessä ohjelmistoon lisättiin COSI-kerros (Common Operating System Interface).

Rdb on tehnyt transaktiokäsittelyssä maailmanennätyksen (TPC-A vuonna 1994 ja TPC-C vuonna 1997).

Rdb on tuettu DEC Alpha ja Intel Itanium -suorittimilla.

Lähteet 

Tietokantojen hallintajärjestelmät
Oraclen ohjelmistot
OpenVMS-ohjelmat